CELEX: 32018R1061
Language: bg
Date: 2018-07-26 00:00:00
Title: Регламент за изпълнение (ЕС) 2018/1061 на Комисията от 26 юли 2018 година за подновяване на одобрението на активното вещество карфентразон-eтил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията (Текст от значение за ЕИП.)

27.7.2018   
               
               
                  BG
               
               
                  Официален вестник на Европейския съюз
               
               
                  L 190/8
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1061 НА КОМИСИЯТА
         от 26 юли 2018 година
         за подновяване на одобрението на активното вещество карфентразон-eтил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета (1) от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета, и по-специално член 20, параграф 1 от него,
         като има предвид, че:
         
                     (1)
                  
                  
                     С Директива 2003/68/ЕО на Комисията (2) карфентразон-eтил бе включен като активно вещество в приложение I към Директива 91/414/ЕИО на Съвета (3).
                  
               
                     (2)
                  
                  
                     Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
                  
               
                     (3)
                  
                  
                     Срокът на одобрението на активното вещество карфентразон-eтил, определен в част А от приложението към Регламент за изпълнение (ЕС) № 540/2011, изтича на 31 юли 2018 г.
                  
               
                     (4)
                  
                  
                     В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на карфентразон-eтил.
                  
               
                     (5)
                  
                  
                     Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.
                  
               
                     (6)
                  
                  
                     Държавата членка докладчик изготви доклад за оценка във връзка с подновяването, като се консултира с държавата членка съдокладчик и на 10 юли 2015 г. го представи на Европейския орган по безопасност на храните („Органа“) и на Комисията.
                  
               
                     (7)
                  
                  
                     Органът изпрати доклада за оценка във връзка с подновяването на заявителя и на държавите членки за коментар и препрати на Комисията получените коментари. Освен това Органът публикува допълнителното обобщено досие.
                  
               
                     (8)
                  
                  
                     На 22 юли 2016 г. Органът предаде на Комисията заключението си (6) за това дали може да се очаква карфентразон-eтил да отговаря на критериите за одобряване, предвидени в член 4 от Регламент (ЕО) № 1107/2009. На 24 януари 2017 г. Комисията представи проекта на доклад във връзка с подновяването на одобрението на карфентразон-eтил пред Постоянния комитет по растенията, животните, храните и фуражите.
                  
               
                     (9)
                  
                  
                     На заявителя бе дадена възможност да представи забележките си по проекта на доклад във връзка с подновяването на одобрението.
                  
               
                     (10)
                  
                  
                     Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ карфентразон-eтил.
                  
               
                     (11)
                  
                  
                     Предвид изложените по-горе съображения е целесъобразно одобрението на карфентразон-eтил да бъде подновено.
                  
               
                     (12)
                  
                  
                     Оценката на риска във връзка с подновяването на одобрението на карфентразон-eтил се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи карфентразон-eтил. Поради това е целесъобразно ограничението за употреба само като хербицид да се премахне.
                  
               
                     (13)
                  
                  
                     В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.
                  
               
                     (14)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (15)
                  
                  
                     Като се има предвид, че срокът на съществуващото одобрение на карфентразон-eтил изтича на 31 юли 2018 г., настоящият регламент следва да влезе в сила възможно най-скоро.
                  
               
                     (16)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Подновяване на одобрението на активното вещество
            Одобрението на активното вещество карфентразон-eтил се подновява в съответствие с приложение I.
         
         
            Член 2
            Изменения на Регламент за изпълнение (ЕС) № 540/2011
            Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
         
         
            Член 3
            Влизане в сила и дата на прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 1 август 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 юли 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на Директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
         
            (2)  Директива 2003/68/ЕО на Комисията от 11 юли 2003 г. за изменение на Директива 91/414/ЕИО на Съвета относно включване на трифлоксистробин, карфентразон-етил, мезотрион, фенамидон и изоксафлутол като активни вещества (ОВ L 177, 16.7.2003 г., стр. 12).
         
            (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
         
            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
         
            (6)  ЕОБХ (Европейски орган за безопасност на храните), 2016 г. Заключение относно партньорския преглед на оценката на риска от пестициди за активното вещество карфентразон-eтил. EFSA Journal (Бюлетин на ЕОБХ), 2016; 14(8):4569. Достъпно на следния интернет адрес: www.efsa.europa.eu
      
      
         
            ПРИЛОЖЕНИЕ I
            
                        Популярно наименование, идентификационни номера
                     
                     
                        Наименование по IUPAC
                     
                     
                        Чистота (1)
                        
                     
                     
                        Дата на одобрението
                     
                     
                        Изтичане срока на одобрението
                     
                     
                        Специфични разпоредби
                     
                  
                        Карфентразон-етил
                        CAS № 128639-02-1
                        CIPAC № 587.202
                     
                     
                        Етилов (RS)-2-хлоро-3-[2-хлоро-4-флуоро-5-[4-(дифлуорометил)-4,5-дихидро-3-метил-5-оксо-1H-1,2,4-триазол-1-ил]фенил]пропионат
                     
                     
                        ≥ 910 g/kg
                     
                     
                        1 август 2018 г.
                     
                     
                        31 юли 2033 г.
                     
                     
                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно карфентразон-етил, и по-специално допълнения I и II към него.
                        При извършването на цялостна оценка държавите членки обръщат особено внимание на:
                        
                                    —
                                 
                                 
                                    опазването на подпочвените води,когато веществото се прилага в райони, уязвими от гледна точка на почвените и/или климатичните им условия,
                                 
                              
                                    —
                                 
                                 
                                    опазването на прицелните почвени организми,
                                 
                              
                                    —
                                 
                                 
                                    опазването на водните организми,
                                 
                              
                                    —
                                 
                                 
                                    опазването на неприцелните сухоземни висши растения.
                                 
                              Когато е целесъобразно, условията за употреба включват мерки за ограничаване на риска.
                        Заявителят предоставя на Комисията, държавите членки и Органа потвърждаваща информация относно:
                        
                                    1)
                                 
                                 
                                    значението на метаболитите, които могат да възникнат в подпочвените води, като се взема предвид всяко относимо класифициране за карфентразон-етил в съответствие с Регламент (ЕО) № 1272/2008 на Европейския парламент и на Съвета (2), и по-специално като канцерогенно вещество от категория 2;
                                 
                              
                                    2)
                                 
                                 
                                    въздействието на процесите на обработка на водите върху естеството на остатъците, намиращи се в питейната вода.
                                 
                              Заявителят предоставя информацията, посочена в точка 1, в рамките на една година след публикуването на уебсайта на Европейската агенция по химикалите на становището по отношение на карфентразон-етил, прието от Комитета за оценка на риска на Европейската агенция по химикалите в съответствие с член 37, параграф 4 от Регламент (ЕО) № 1272/2008.
                        Заявителят предоставя на Комисията изискваната по точка 2 информация в срок от две години, след като Комисията публикува ръководство за оценка на въздействието на процесите за пречистване на водите върху естеството на остатъчните вещества в повърхностните и подпочвените води.
                     
                  
               (1)  Допълнителни подробности за идентичността и спецификацията на активното вещество са представени в доклада за преразглеждане.
            
               (2)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
         
      
      
         
            ПРИЛОЖЕНИЕ II
            Приложението към Регламент за изпълнение (ЕС) № 540/2011 се изменя, както следва:
            
                        1)
                     
                     
                        в част А вписване 60 за карфентразон-етил се заличава;
                     
                  
                        2)
                     
                     
                        в част Б се добавя следното вписване:
                        
                                    Номер
                                 
                                 
                                    Популярно наименование, идентификационни номера
                                 
                                 
                                    Наименование по IUPAC
                                 
                                 
                                    Чистота (1)
                                    
                                 
                                 
                                    Дата на одобрението
                                 
                                 
                                    Изтичане срока на одобрението
                                 
                                 
                                    Специфични разпоредби
                                 
                              
                                    „125
                                 
                                 
                                    Карфентразон-етил
                                    CAS № 128639-02-1
                                    CIPAC № 587.202
                                 
                                 
                                    Етилов (RS)-2-хлоро-3-[2-хлоро-4-флуоро-5-[4-(дифлуорометил)-4,5-дихидро-3-метил-5-оксо-1H-1,2,4-триазол-1-ил]фенил]пропионат
                                 
                                 
                                    ≥ 910 g/kg
                                 
                                 
                                    01 август 2018 г.
                                 
                                 
                                    31 юли 2033 г.
                                 
                                 
                                    За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно карфентразон-етил, и по-специално допълнения I и II към него.
                                    При извършването на цялостна оценка държавите членки обръщат особено внимание на:
                                    
                                                —
                                             
                                             
                                                опазването на подпочвените води,когато веществото се прилага в райони, уязвими от гледна точка на почвените и/или климатичните им условия,
                                             
                                          
                                                —
                                             
                                             
                                                опазването на прицелните почвени организми,
                                             
                                          
                                                —
                                             
                                             
                                                опазването на водните организми,
                                             
                                          
                                                —
                                             
                                             
                                                опазването на неприцелните сухоземни висши растения.
                                             
                                          Когато е целесъобразно, условията за употреба включват мерки за ограничаване на риска.
                                    Заявителят предоставя на Комисията, държавите членки и Органа потвърждаваща информация относно:
                                    
                                                1)
                                             
                                             
                                                значението на метаболитите, които могат да възникнат в подпочвените води, като се взема предвид всяко относимо класифициране за карфентразон-етил в съответствие с Регламент (ЕО) № 1272/2008 на Европейския парламент и на Съвета (2), и по-специално като канцерогенно вещество от категория 2;
                                             
                                          
                                                2)
                                             
                                             
                                                въздействието на процесите на обработка на водите върху естеството на остатъците, намиращи се в питейната вода.
                                             
                                          Заявителят предоставя информацията, посочена в точка 1, в рамките на една година след публикуването на уебсайта на Европейската агенция по химикалите на становището по отношение на карфентразон-етил, прието от Комитета за оценка на риска на Европейската агенция по химикалите в съответствие с член 37, параграф 4 от Регламент (ЕО) № 1272/2008.
                                    Заявителят предоставя на Комисията изискваната по точка 2 информация в срок от две години, след като Комисията публикува ръководство за оценка на въздействието на процесите за пречистване на водите върху естеството на остатъчните вещества в повърхностните и подпочвените води.“
                                 
                              
                  
               (1)  Допълнителни подробности за идентичността и спецификацията на активното вещество са представени в доклада за преразглеждане.
            
               (2)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).